У практыку гімназіі як рэсурснага цэнтра па атэстацыі ўвайшло правядзенне індывідуальных і групавых кансультацый. Так, за апошні навучальны год было праведзена 18 такіх кансультацый, у ходзе якіх па заяўках устаноў адукацыі практыкуем правядзенне адкрытых вучэбных, факультатыўных заняткаў, пазакласных мерапрыемстваў, вывучэнне дакументацыі, наведванне пасяджэнняў атэстацыйнай камісіі. Таксама педагогі, якім прысвоена вышэйшая кваліфікацыйная катэгорыя пасля здачы кваліфікацыйнага экзамену, аказваюць адрасную дапамогу калегам у падрыхтоўцы да здачы кваліфікацыйнага экзамену, да напісання і абароны вопыту работы. Такая дапамога аказана не толькі педагогам гімназіі, але і двум педагогам Юрацішкаўскага ясляў-сада — сярэдняй школы, аднаму педагогу Чарнельскага дзіцячага сада — базавай школы.